Dyrkorn kraftverk

Dyrkorn kraftverk er et vannkraftverk i Stordal kommune i Møre og Romsdal.

Det er et elvekraftverk uten magasin (inntak direkte i elv). Kraftverket utnytter et fall på 220 meter i Dyrkornelva. Vannet føres i nedgravde rør til stasjonen ved fjorden.

Det er installert en peltonturbin på 2,8 MW. Årsproduksjon er 10 GWh. Stasjonsbygningen ligger i tilknytning til den gamle fabrikkbygningen på Dyrkorn, tett inntil fylkesvei 650. Anlegget ble satt i drift i juni 2011.

I elven er det en ny type selvrensende inntak som kalles Coandainntak. Selvrensingen skjer ved at fisk og drivgods passerer over mens vann renner inn i det smale åpningen i de tverrgående stavene. Det er første gang et slikt  inntak er benyttet i kraftverk i Norge. I løpet av første vinteren forekom det tilfrysinger av inntaket og kraftverket måtte da stanse inntil isen forsvant.Opaker, Henrik (2012): FUNKSJON TIL COANDAINNTAKSRISTER: ERFARING FRA DYRKORN KRAFTVERK. Masteroppgave, NTNU. 

Dyrkornvassdraget ble opprinnelig bygget ut i 1913 av A/S Dyrkornanleggene. Kraftverket leverte elektrisk strøm både til fabrikken og til innbyggere og bønder i bygda.Vollan, Odd (1967): Tafjord kraftselskap 1917–1967. Utgitt i Ålesund. Fabrikken produserte fiskeredskap. Dyrkornvassdraget ble kjøpt av Anton Tolaas, Nils Heggen og Knut Bjørnevik for 11.550 kroner (i 1912). Produksjon og montering av garn pågikk til 1999.Storfjordnytt 16. juli 2003. Tafjord Kraft kjøpte fallrettene i 1998 og konsesjon til det nåværende kraftverket ble gitt i 2009.Olje- og enerigdepartementet: Meddelte vassdragskonsesjoner. Vedlegg til St.prp. nr. 1, 2010–2011, Energi- og vassdragsforvaltning.

Referanser

Kilder

 NVE vannkraftdatabase
 Tafjord Kraft: Kraftanleggene i Tafjord 

Kategori:Småkraftverk i Møre og Romsdal
Kategori:Kraftverk i Fjord
Kategori:Tafjord Kraftproduksjon
Kategori:Kraftverk etablert i 2011
Kategori:Stordal